Trump sier ikke om alle dokumenter om Kennedy-drapet blir sluppet
I henhold til en lov fra 1992 må alt som fortsatt er holdt tilbake om drapet på president John F. Kennedy i november 1963, offentliggjøres etter 25 år. Men presidenten kan holde noen av dokumentene tilbake om han finner grunn til det, og flere av USAs etterretningsorganisasjoner har bedt ham fortsatt legge bånd på noen spesifikke dokumenter. Trump var kvelden før fortsatt hemmelighetsfull og ville ikke si noe mer enn at dokumentene slippes torsdag, og at dette blir interessant. Uansett hva arkivene måtte inneholde, ventes de ikke å gi noe definitivt svar på det mange lurer på, nemlig om flere var involvert i drapet enn Lee Harvey Oswald. 22. november 2013 var det femti år siden drapet på John F. Kennedy. Her kan du lese VGs minutt for minutt-dekning på femtiårsdagen.
President Donald Trump vil ikke si om noen av dokumentene om Kennedy-drapet blir holdt tilbake når arkivet offentliggjøres torsdag.